પોલીસ પાસેથી પ્રાપ્ત થતી માહિતી અનુસાર આણંદ શહેરની વિદ્યાડેરી રોડ ઉપર ગત ૧રમી સપ્ટેમ્બરના રોજ સવારે ૧૧ વાગ્યાના સુમારે વિદ્યા ડેરીના જુનિયર ઓફિસર અજયકુમાર ભગવતીપ્રસાદ દવે,સીકયુરીટી ગાર્ડ નારાયણ શુકલા,કોલેજનો વિદ્યાર્થી શકિતદાન બચુદાન ગઠવી અને કોન્ટ્રાકટ પર રાખેલી કારનો ડ્રાઈવર ધર્મેશ ચાવડા ૪૮ લાખ રૂપિયાની રકમ લઈને આણંદ એચડીએફસી બેંક ગ્રીડ ચોકડી પાસે ભરવા માટે જવા નીકળ્યા હતા ત્યારે ઓટો રીક્ષામા આવેલા ચાર લુંટારૂઓએ ડ્રાઈવર સાઈડના કાચમાંથી મરચાની ભુક્કી નાંખી અજય દવેને લાકડી મારી ઝપાઝપી કરી કારમાં સવાર ચાર જણાને કારમાથી બહાર કાઢી ૪૮ લાખ રૂપિયાની રોકડ રકમ સાથે કારની લુંટ કરી ફરાર થઈ ગયા હતાં.